
DISSERTATIO 

MEDICA  INAUGURALIS 

DE 


QUAM,  FAVENTE  SUMMO  NUMINE, 

EX  AUCTORITATE  RECTORIS  MAGNIFICI 


J OH ANNIS  CAROLI  FRIDERICI  HACFF* 

ORD.  MATH.  PHY  SIC,  PROF.  ORD. 

NEC  NON 


NOBILISSIMA  FACULTATIS  MEDICA  DECRETO, 

PRO  GRADU  DOCT ORATUS, 

SUMMISQUE  IN  MEDICINA  HONORIBUS  ATQUE  PRIVILEGIIS, 

IN  ACADEMIA  REGIA  GANDAVENSI, 

RITfi  AC  LEGITIMA  OBTINENDIS, 

PUBLICk  DEFENDET 

Zeovoiduoj 

EX  RUMBEKE. 

DIE  l3  JANUARII  1827,  HORA  UNDECIMA. 


ROULARII,  TYPIS  STOCK-WERBROUCK* 


<  •  «  '  !  •  ‘  ;  '■  ■  ■  y  ‘  ■  * 

Ex  decreto  facultatis  2  Martii  1818,  opiniones  in  disser - 

_  ’  •  1  ,  ;  ,  {  ’  .  j.;  ,  .  i  ■  l  .  ;  fi 

lationibus  propositas ,  illarum  auctoribus  proprice  sunt1  et  a 
facultate  medica  nec  approbatae  nec  improbatae  sunt  habendae . 


PATRI  OPTIMO 


UT  GRATITUDINIS  MONUMENTUM , 

ET  SORORIBUS  CARISSIMIS 

CiETERISQUE  CONSANGUINEIS. 


I 


HASCE  STUDIORUM  PRIMITIAS  DICAT  VOVETQUE 

AUCTOR. 


Usus  ct  experientia  dominantur  in  artibus,  et  nulla 
est  qua;  in  peccando  non  discatur. 


ARIST.  PHILOS. 


DE 


MORBO  CUCUU.ATO. 


M  orbus  cucullatus  tussi  notatur  admodum  convulsiva,  per 
accessus  redeunte ,  sub  quibus  aliquoties  plures  expirationes ,  imme¬ 
diate  sibi  invicem  subsequentes ,  ab  inspiratione  una  longa  atque 
peculiariter  sonora  excipiuntur. 

Synonymia. 

Prius  sub  nomine  tussis  quintance  sive  quintce  in  Gallia  descriptus 
fuit  testante  Ettmullero  (  unde  verosimiliter  nomen  vernaculum  Kink - 
hoest,  quod  prius  Kwinthoest  ),  postea  diversa  accepit  cognomina. 
Pertussis  ab  Alieno ,  Sydenhamo ,  Huxhamo  vocatur,  Tussis  ferina  a 
Sauvagesio.  Sub  nomine  Tussis  clangoSce  Bburdelino;  Toux  pneumo - 
gastro-pituiteuse  Tourtelle;  Tussis  convulsivce  Hoffmanno;  Coqueluche , 
Morbi  cucullati  Millot,  Pinei  et  omnibus  fere  hodiernis  scriptoribus 
venit. 

Etymologia. 

•  ♦  •'  1 

w  -  -j 

Morbus  exinde  vocatus  fuisse  dicitur  Cucullatus  (  gallice  Coquelu - 
c/ze),  quod  veteres  in  consuetudinem  verterint  capiti  infantum  in¬ 
duere  speciem  cuculli,  arbitrantes  eum  productum  esse  ab  acri 
liumore  e  cerebro  emanante  et  ad  pulmones  delato. 


Plures  in  lucem  proferunt  morbum  hunc  ab  antiquis  fuisse  igno- 
tum,  inter  alios  Rosen  contendit  prius  in  Gallia  fuisse  observatum 
anno  1404  postea  anno  1510 ;  ipse  Sprengel  eum  collocat  in  novo¬ 
rum  morborum  sive  exoticorum  serie,  qui  sub  saeculo  15.°  sese  prima 
vice  manifestaverunt.  Iterum  apparuit  anno  1557  in  Germania ,  ubi 
ingentem  inter  infantes  dedit  stragem.  Anno  1580  per  totam  Europam 
disseminatus  fuit.  Et  quamquam  veteres  revera  hunc  ut  morbum 
specialem  non  descripserint,  ex  illis  tamen  omnibus  minime  sequitur 
Tussim  Ferinam  ab  omni  aevo  in  Europa  non  extitisse  et  ex  India 
orientali  vel  Africa  translatam ,  sed  aliis  tussibus  confusam  fuisse  ; 
idque  eo  facilius  quod  praecipui  practici  illustres  antiquiores  in  Grae¬ 
ciae  amoenis  regionibus  degerint,  ubi  morbus  si  regnavit,  nec  satis 
frequens  nec  intensus  fuit  ut  peculiari  attentione  ab  illis  perscrutatus 
fuisset.  De  nostro  mentionem  facere  videtur  Hippocrates  (Epid.  Lib.  7.), 
ubi  tussim  quamdam  epidemicam  et  convulsivam  per  accessus  re¬ 
deuntem  describit ,  magnam  analogiam,  quoad  decursum,  cum  hac 
praebentem. 


Lentum  offerens  decursum  morbus  hic  essentialiter  est  sine  febre, 


(?) 

symptomatibus  tamen  ssepe  intensissimis  paroxismi  sub  agmine  sti¬ 
pantur.  Tres  admittit  periodos,  scilicet  :  invasionis ,  incrementi  et  de¬ 
crementi  ,  quarum  prior  prceludium  constituit,  quandoquidem  finita 
illa,  pertussis  essentia  tantum  manifestetur.  Cum  secunda,  igitur  sta¬ 
tus  sic  dictus  Characteristicus  ingruit. 

Prima  Periodus  (  sive  irritationis  ).  Invasio  morbi  per  duas  saepe 
hebdomadas  admodum  est  levis  et  symptomata  offert  simplici  catar- 
rho  non  absimilia,  a  quo  secundum  Gardien  distinguitur  quia  febre 
non  stipatur,  oculique  inflati  aliquando  rubent  et  illacrymantur  ut 
in  morbillis,  sed  haec  signa  bronchitidem ,  praecipue  epidemicam, 
interdum  concomitantur. 

Secunda  Periodus  (  sive  spasmi  ).  Sub  incremento  symptomata, 
huic  tussi  peculiariter  adscripta ,  manifestantur  :  tussis  rhythmum  spe¬ 
cialem  observans,  magis  sicca,  validior,  majorique  cum  molimine, 
rarius  rediens,  per  accessus  aliquoties  de  die  recurrit,  quos  prae¬ 
nuntiare  solet  sensus  incommodae  titillationis  sive  anxietatis  in 
larynge  vel  trachea  arteria.  Ingruente  accessu  plus  minusve  pec¬ 
tus  opprimitur,  aeger  objectum,  primo  oblatum  sibi,  prsehendit*, 
motu  quasi  convulsivo ;  dormiens  somno  excutitur  et  in  sedentis 
se  habitum  erigit,  atque  capiti  quaerit  sustentaculum,  silet,  angore 
summo  torquetur,  quem  tota  facies  exprimit.  Erumpente  tussi,  ex- 
pirationes  sunt  celerrimae  ,  breves,  convulsivae ,  corpus  integrum, 
succussionum  vi  deturbantes,  et  cum  strangulationis  imminentis  sensu, 
plures  sibi  invicem,  retenta  inspiratione,  succedunt,  aerem  omnem 
e  pulmonum  areolis  expellentes  ;  quo  facto ,  ab  inspiratione  una 
longa,  laboriosa  atque  sonori,  pulmonibus  aer  suppeditatur  (  i  ), 
qui  dum  sensibiles  illorum  afficit  partes,  persistente  irritatione, 
eadem  expirationum  serie,  ab  altera  inspiratione  iterum  excep¬ 
ta,  expellitur;  et  tali  modo  per  aliquot  vices  recurrit  tussis 


/ 

(  i  )  «  La  toux,  ait  Broussais ,  (traite  de  physiol.  appliquee  a  la  pacliol.  tom.  2.  pag.  5q.) 
»  e'tant  une  expiration  plus  forte  qu’a  1’ordinairc,  tend  a  produire  le  vuide  dans  les 
»  vcsicules  du  parenclryme ;  aussi  quand  ellc  est  violente  et  repetee  ,  FLomme  s’em- 
»  presse  de  refournir  de  l’air  au  poimion  par  une  inspiration  precipitee  et  tres  pro- 
a  fonde,  accompagnee  d’un  bruit  particulier. » 

donec  expectoratione  materiae  seroso-mucosae  valde  tenacis  ( filante  ) 
aut  vomitu  irritatio  pulmonum  revellitur.  Praedicta  sub  inspiratione 
strepitus  editur  notabilis,  tubi  metallici  vibrationibus  similis.  Sauva- 
gesius  sonum  inter  tussiendum  editum  ut  similem  aspicit  cantui 
galli  gallinacei;  Vogel  vero  clangori  asinino  eum  assimilat. 

Sub  accessu  pulsus  celer,  frequens,  parvus  atque  contractus  eva¬ 
dit,  et  signa  congestionis  in  partibus  superioribus  se  ostendunt:  lacies 
humoribus  adeo  non  raro  turget,  ut  inflata  ex  rubicundi  fiat  lives¬ 
cens,  vultuosum  praebens  aspectum;  oculi  prominentes  rubent  atque 
illacrymantur;  collo  itidem  intumescente,  cujus  et  capitis  arteriae 
fortiter  micant  venaeque  jugulares  sanguine  turgescunt;  dolet  intense 
caput;  frigent  extremitates  et  vitalis  laticis  non  raro  varii  fluxus 
prorumpunt.  Terminato  accessu  aeger  plerumque  satis  bene  sese  habet. 

Dum  autem  vehementissimus  est  accessus,  pedem  incutit  solo, 
clamores  vel  vagitus  miser  edit  insolitos,  convellitur  vel  tetano  rigi¬ 
dus  fit  aut  in  coma  labitur;  quandoque  alvus  et  urina  involontarie 
excernuntur,  momentanea  aliquarum  partium  paralysis,  ut  linguae, 
extremitatum  etc.,  interdum  locum  habet  (2). 

Accessus  pervocant  aer  frigidus,  inspiratio  heterogeneorum,  calor 
externus,  ventriculus  cibis  repletus,  affectiones  morales,  clamor  etc. 
Resuscitantur  quoque  per  imitationem. 

Singuli  accessus,  qui  durant  per  unam  aut  alteram  horae  sexagesi¬ 
mam  partem  et  aliquando  usque  ad  septem  vel  octo;  intra  viginti 
quatuor  horas  quinquies  vel  sexies,  imo  quindecies  et  ultra  recur¬ 
runt,  frequentius  de  nocte,  mane  et  vespere,  rarius  de  die,  offerunt- 
que  tres  vel  quatuor,  et  quidem  ad  decem  vel  duodecim  tusses. 

Pertussis  ut  plurimum  perstat  absque  notabili  remissione  per  duas 
hebdomadas  etplures,  non  raro  quidem  per  menses  aliquot. 

Tertia  Periodus  (sive  Decrementi.)  Morbi  in  gratiam  redituri  indicia 


( 2  )  «  Pendant  que  cette  maiadie  etoit  epidemique  a  Copenliague  une  jeune  malade , 
refert  Pinei  (  Nosolog.  Pathol.  art.  coquel.  ),  »  a  la  suite  de  la  yiolence  de  la  toux  et 
»  d’une  douleur  survenue  dans  Fhypochondre  gauclie  avait  eprouve  pendant  dcux  jours 
»  une  paralysie  de  la  langue,  du  bras  et  de  1’eeil  gauches.  » 


sunt :  accessus  rariores,  minus  intensi;  materies  quae  tussi  extunditur 
evadit  flava,  spissa,  faciliusque  emittitur;  vomitu  atque  sonu  sub  tussi 
sensim  cessante,  catarrhalem  induit  faciem. 


ausaB* 


Won  sufficienter  dilucidatum  est  utrum  pro  causa  Tussis  Ferinae 
contagium  admittendum  sit  nec  ne  ;  quidvis  sit,  videntur  causae 
cognitae  sufficere  ad  eam  evolvendam,  et  pro  vario  illarum  concursu, 
lianc  saepe  Epidemicam ,  aliquando  Sporadicam  et  aliquibus  in  re¬ 
gionibus  Endemicam  efformant ;  causae  illae  sunt  vel  Prcedisponentes 
vel  Occasionales  priores  subdividuntur  in  Generales  et  Indmduales. 

Causce  prcedisponentes  generales .  Plura  dantur  extranea,  quae 
morbi  favent  evolutioni,  illaque  sunt  :  clima,  solum,  illius  situs; 
anni  tempestas,  denique  atmosp librae  constitutio. 

Quoad  clima,  relationibus  si  fides  habenda,  morbus  in  calidis  re¬ 
gionibus  iliisque  sub  quibus  vicissitudines  atmosphaericae  vix  fiunt, 
non  observatur  (i).  In  aliis  vero  contrarias  conditiones  offerentibus 
maximas  saepenumero  exerit  strages,  et  epidemice  quidem  regnat  in 
aliquibus  regionibus  septentrionalibns  et  occidentalibus  Europae  : 
Suecia ,  Dania ,  Hollandi&  et  Scotia  ;  solum  insuper  humidum,  pa¬ 
ludosum  ;  habitatio  circa  ripas  et  flumina  aquarum  etc. ;  vernale 
atque  autumnale  tempus ;  coelum  denique  humido-frigidum  et  im¬ 
primis  vicissitudinibus  obnoxium,  quam  maxime  praedisponunt. 

Causce  prcedisponentes  indmduales.  Prae  c asteris  disponuntur  infantes 
et  pueri,  eosque  'plerumque  solos  morbus  invadit,  maxime  a  nativi¬ 
tate  usque  ad  finem  secundae  dentitionis,  ad  mentem  Guersent ;  ra¬ 
rius  tamen  afficiuntur  sub  lactatione  et  septem  annis  majores;  raris¬ 
sime  pluries  vice  simplici  ab  illo  corripiuntur. 

Quos  sub  statu  adulto  morbus  hic  infantilis  sibi  vindicat,  sunt 
praeprimis  feminae  et  inter  illas,  irritabiliores. 


* 


(  i  )  Chambon,  maladies  des  enfans,  art.  coqueluche. 


Inter  infantes  et  pueros  prae  aliis  majorem  praebent  dispositionem: 
irritabiliores,  animi  affectibus  magis  obnoxii  ut  terrori,  irae  etc. ; 
compagem  offerentes  laxiorem  et  generaliter  frigoris  impatientes,  cui 
parentes  non  parum  conducunt,  qui  parvulos  sub  stragulis  quasi 
suffocant  et  in  foco  sepeliunt.  Status  desuper  corporis  morbosus 
dispositionem  non  parum  auget. 

C ausos  occasionales  sunt :  frigus  repentine  calori  subsequeris,  sup¬ 
pressio  subitanea  transpirationis ,  repercussio  eruptionis  cutaneae  atque 
inhalatio  heterogeneorum. 

De  j§ede  nee  non  Matura. 

Maximi  momenti  nunc  et  difficillimam  rem  attingimus,  sedem 
nempe  atque  naturam  Morbi  Cucullati  elucidare.  Scriptores  de  ea 
agentes  imaginationi  suae  frena  laxarunt  ac  eorum  hucusque  dissensus 
satis  ostendit  quam  spissa  caligine  mersa  maneat  veritas  et  quam 
difficulter  sit  extricanda  quod  tamen  omnibus  viribus  tentandum 
judicamus,  optime  enim  ait  celeberr.  Bichat  :  «  Qu'est  Tobservation 
»  si  fon  ignore,  la  ou  sidge  le  mal  ».  Ad  scopum  hunc  attingendum 
pathologiae  hodiernae  fax  multum  luminis  offerre  valet,  sine  quo  in 
obscuris  hisce  et  remotis  naturae  latebris  nullatenus  intelligentiae  hu¬ 
manae  datum  est  penetrare.  Ea  igitur  duce,  secundum  debiles  nos¬ 
tras  vires,  hoc  opus  aggredimur. 

Plures  celebres  practici  sedem  in  ventriculo  collocaverunt,  inter 
quos  :  Tralles,  Ettmuller,  Tissot ,  Pinei ,  Chambon  atque  Stoll  et  hic 
quidem  (i)  Tussim  Ferinam  nunquam  ut  morbum  specificum  obser¬ 
vavit  sed  tantum  ut  modificationem  regnantium;  alii  sedem  in  ventriculo 
simul  et  pulmonibus  statuerunt,  Huxham,  Yogel,  Bosen,  Tourtelle. 
Eo  omnes  nitentes  fundamine  quod  paroxysmos  vomitiones  plerumque 
concomitantur ,  et  illae  arte  excitatae  solamen  important;  verumta- 
men  ex  illis  nihil  concludendum  censemus,  quum  vomitus  absque 
aliis  ventriculi  affecti  signis  ac  immediate  tantummodo  post  singulum 


(i)  Stoll  med.  pratique  tom,  2.  pag.  169, 

paroxysmum  observentur  nec  ab  invasione  neque  morbo  ad  finem 
vergente  manifestentur.  Vomitus  autem  hic  non  aliter  ac  in  pluribus 
aliis  affectionibus  v.  gr.  nonnullis  catarrhis,  phthisi  et  lithiasi  renali 
per  irritationem  sympathicam  aut  etiam  per  tussis  succussus,  ventri¬ 
culum  fatigantes ,  producunter  ;  idque  eo  facilius  fit  quum  illud  or¬ 
ganum  ex  difficili  expectoratione  in  infantibus,  quod  Rostan  (  i  ) 
etiam  admonet,  aggravetur  mucositatibus  deglutitis.  Forsan  vomitum 
aliquando  inducit  cerebri  compressio,  repletione  ejus  vasorum  et 
praecipue  sinuum.  Nonne  ipse  mucus  faucibus  inhaerens,  vomitum 
suscitare  posset?...  Nec  solamen  obtentum  a  vomitu  sive  spontaneo 
sive  arte  excitato  gastritidem  probat,  cum  illud  aliis  modis  ut  sat 
cognitum  est,  fieri  possit. 

Alii,  Millot  (2),  Gardien  (3),  essentiam  morbi  hujus  consistere  au¬ 
tumant  in  affectione  spasmodica  glottidis  atque  diaphragmatis. 

Cui  opinioni  sufficiens  nobis  videtur  sequentia  opponere  :  tussis 
semper  indicat  irritationem  membranae  mucosae  tubi  aerii,  quae  ut 
idiopathica  est  aspicienda  quotiescunque  non  altera  observatur  affec¬ 
tio  ad  irritationem  illam  sympathice  producendam  apta,  atque  talis 
in  hoc  morbo  nulla  patet,  nec  in  diaphragmate  neque  in  partibus 
glottidis  motricibus,  ciim  nulla  symptomata  idiopathicae  illarum  par¬ 
tium  affectioni  sint  adscribenda. 

Aliam  nuper  theoriam  Comet  (4)  in  lucem  edidit,  causam  mor¬ 
bi  cucullati  collocans  in  sanguine  venoso,  eum  agnoscens  pro  exci¬ 
piente  principii  mobifici  ex  causa  petendi  interna  (5),  cujus  genera- 


(1)  Cours  Elementaire  d’Hygiene.  Paris  1822  (  tom.  1  pag.  1 35  et  seq.  ) 

(2)  Medecine  perspective,  ou  code  des  bonnes  meres,  2.e  e'dition. 

(3)  Dictionnaire  des  Sciences  med.  art.  coqueluche. 

(4)  Nouvelie  the'orie  de  la  coqueluche  appuyee  sur  le  traitement  curatif  de  cette  mala- 
die.  Paris, 

(5)  «Si  les  poumons,  refert  Comet,  ne  revivent  pas  assez  d’air  vital,  ou  si  le  sang  est 
sature'  de  principes  qui  neutralisent  1’action  viyifiante  de  1’oxygene ,  le  multat  sera  le 
meme.  Toutefois,  dans  ce  derniercas  1’actiondes  organes  respiratoires  sera  excessive  jusqu  a 
ce  qu  elle  soit  tout  a  fait  e'puise'e  ou  que  par  des  ope'rations  re'pe'te'es  ( 1’inspiration  et  les 
expirations  convulsives  )  elle  parvienne  a  agir  sur  le  sang  veincux  dhine  maniere  suffi- 
sante  pour  qu  ii  revete  les  qualite's  necessaires  a  1'entretien  de  la  vie.  » 

tionem  magna  ex  parte  hepatis  affectioni  attribuit,  adeo  ut  principia, 
quae  bilis  secretioni  in  statu  normali  inserviunt  ,  in  sanguine  retine* 
antur,  sequilibrium  inter  cruorem  arteriosum  et  venosum  tollentia. 

Theoriam  hanc  stabilire  nititur  : 

1. °  Ex  utilitate  emissionis  sanguinis  venosi  et  hanc  quidem  in  ra¬ 
tione  directa  qualitatis  vitiosae  hujus  laticis  se  observasse  contendit. 

2. °  Ex  similitudine  quadam  inter  symptomata  Cucullati  Morbi  et 

asphyxiae. 

3. °  Ex  signis  quibusdam,  quae  denotant  bilis  secretionem  diminutam. 

Haec  theoria  quamvis  primo  aspectu  speciosa  videatur  rite  tamen 

perpensa  refutationem  sedulam  vix  meretur  et  sequentibus  conside¬ 
rationibus  facile  refellitur  : 

Sanguis  venosus  si  vitiatus  in  Tussi  Ferina  non  ut  causa  sed  ut 
effectus  considerandus  est,  econtra  in  asphyxia,  quemadmodum 
enormis  differentia  symptomatum  et  causarum  monstrat.  Praeterea 
juxta  illam  theoriam,  tussis,  quamvis  actio  pulmonum  morbosa, 
sanguinem  venosum  arteriosum  reddere  deberet  quod  principiis  phy¬ 
siologicis  repugnat;  tusses  insuper  certo  non  tam  abrupte  et  per 
accessus  inciderent  sed  continuo  sensimque  augendo  se  manifesta¬ 
rent  ;  an  etiam  adeo  vehementer  a  causis  variis  mucosam  membranam 

irritantibus  revocarentur  ? .  Quod  autem  hepatis  Isesionem  attinet , 

illa  si  observatur  ut  complicatio  est  consideranda. 

Perscrutatis  variorum  auctorum  theoriis  praecipuis,  nunc  nostram 
proferre  liceat. 

Plures  quidem  sedem  in  pulmonibus  collocant,  at  morbum  as¬ 
picientes  ut  inflammatorium,  pro  simplici  fere  bronchtidis  va¬ 
rietate  tenent,  cui  opinioni,  minime  consentimus  quin  contra  essentiam 
ejus  in  irritatione  nervosa  mucosae  tubi  aerii  imprimis  Laryngis 
consistere  autumamus,  sequentibus  inducti  rationibus  : 

l.°  Ex  natura  patientis.  2.°  Mucosae  affectae  sensibilitate  naturali. 
3.°  Ex  tussis  vehementia  sine  febre.  4.°  Completi  symptomatum  in¬ 
termittentia.  5.°  Accessuum  revocatione  per  imitationem.  6.°  Felici 
crebro  curatione  ope  remediorum  nervos  sedantium.  7.°  Ex  morbi 
ssepe  duratione  absque  laesione  organica  inde  producta 

Ad  comprobandum  irritationem  praecipue  mucosam  laryngis  occu¬ 
pare,  sequentia  militant. 


1. °  Major  sensibilitas  naturalis  laryngis  quam  inferiorum  partium 
mucosae  tubii  aerii. 

2. °  Incommodae  titillationis  et  anxietatis  sensus  in  laryngis  regione 
ante  accessum  perceptus. 

3. °  Clangor  sub  tussi  et  hujus  similitudo  quaedam  cum  illa  quae 
ab  actione  corporum  heterogeneorum  in  mucosam  laryngis  excitatur. 

4. °  Revocatio  accessuum  per  levissimas  causas  mucosam  glottidis 
afficientes. 

Diagnosis. 

.uiV 

Ut  ab  omni  alio  morbus  rite  distinguatur,  et  imprimis  a  pulmo¬ 
num  catarrho,  angina  stridula  atque  asthmate  acuto  infantum ;  enu¬ 
meranda  veniunt  ejus  phaenomena  pathognomonica  quae  sunt  se¬ 
quentia  :  character  convulsivus  tussis,  ejus  periodicitas,  sonus  pro¬ 
prius  inspirationis  sub  accessione,  vomitus  aut  expectoratio  materiae 
peculiaris  post  singulum  accessum,  congestio  sanguinea  in  capite, 
febris  denique  absentia;  haec  evolvuntur  in  morbi  descriptione. 

Ut  complicationes  v.  gr,  cum  bronchitide,  phthisi  pulmonali  aut 
pneumonia  latente  etc.  detegantur  ,  quadrant  pectoris  percussio  atque 
auscultatio  mediata. 

Prognosis. 


Morbus  de  quo  agitur  per  se  ipsum  vix  mortalis  (i),  ratione  du~ 
rationis  et  pertinacitatis  ut  gravis  saepe  tenendus  est. 

Non  desunt  practici,  inter  quos  Yogel,  Gardien,  qui  referunt  in¬ 
fantes  sub  paroxysmo  fuisse  strangulatos.  Guersent  vero  (2)  non  sine 


(1)  Piares:  Sydenham,  Rosen,  Underwood  et  alii,  in  hoc  morbo  mortalitatem  satis 
notabilem  aspexerunt ;  sed  illud  per  complicationes  fieri  arbitramur. 

(2)  Dict.  des  Sciences  medie,  en  18  yol.  art.  coqucluche. 

ratione  dubitat  an  ulli  unqu&m  tali  sub  accessu  necati  fuerint,  et  hoc 
si  acciderit,  saltem  non  spasmo  ipsi  musculorum  inspirationi  et 
expirationi  inservientium,  sed  congestioni  cerebrali  vel  suffocationi 
a  complicatione  cum  anginii  stridula  attribuendum  censet. 

Quanquam  uti  vidimus  ad  mortem  Tussis  Convulsiva  per  se  ipsam 
directe  rarissime  tendat,  fons  tamen  est  e  quo  plurima  scaturiunt 
mala,  quibus  tandem  succumbere  potest  £eger. 

Quum  secura  facile  judicatur  prognosis  ex  morbi  symptomatum 
levitate  vel  diminutione,  ex  absentia  complicationis  gravioris,  habita 
.subjecti  ratione,  tantum  agetur  de  infusta,  quse  e  sequentibus  apparebit. 

1. °  Si  aegri  constitutio  valde  sit  tenera,  si  aetas  maxime  juvenis, 
nam  sub  illa  omnis  irritatio  facillime  ad  cerebrum  cum  periculo  vitae 
extenditur;  si  pectore  patiens  male  sit  conformatus  vel  respiratione  brevi 
aut  molesta  laboret,  simul  cnm  pulsu  accelerato';  si  valde  obesus, 
nimium  nutritus  vel  spirituosis  habitualiter  excitatus  (i);  si  tempera¬ 
menti  nervoso-lymphatici  sit,  denique  si  a  parentibus  scrophulosis, 
asthmaticis,  phthisicis  descendat,  in  vitae  discrimine  versatur. 

2. °  Difficilius  evadit  aeger  sub  tempestate  et  in  locis  humido-frigi- 
dis,  vicissitudinibusque  atmosphaeroe  valde  obnoxiis. 

3. °  Eo  minor  sanationis  recuperandae  spes  affulget  quo  epidemici 
vel  endemici  morbi  regnantes,  cum  quibus  Tussis  Glangosa  compli¬ 
catur,  indolem  offerant  pejorem. 

4. °  Infausta  sunt  signa:  convulsiones,  febris,  tussis  siccitas,  expecto- 
rationis  impossibilitas,  corporis  extenuatio,  prostratio  generalis,  oedema 
faciei  et  membrorum,  atque  aphtae. 

Quandoquidem  periculum  in  Tussi  Ferina  praecipue  ex  complica¬ 
tionibus  repetendum  sit,  convenienter  hic  aliquem  locum  invenire 
possunt;  illarum  frequentiores  atque  notabiliores  sunt  cum  angina  stridu¬ 
la,  bronchitide,  pneumonia  atque  pleuritide,  phthisi  et  gastro-ente- 
ritide  nec  non  opthalmia.  Eamdem  ob  rationem  morbi  succedanei 
hic  considerari  merentur ;  quoties  enim  practici  non  decipiuntur 


(i)  «  Les  enfans  ainsi  eleves,  ait  Buchan  (med.  domest.  trad.par  Duplan,  4-  edit,  i  vol. 
page  49.  )  »  resistent  rarement  a  la  violence  de  la  petite  verole,  dela  rougeole,de  la  oc- 
»  queluche  et  de  quelques  maladies  inflammatoires.  » 


/ 


/ 

cum,  illis  proximam  terminationem  expectantibus,  alter  morbus  mi¬ 
seros  aegro  dies  protendit,  illorum  nempe  frequentiores  sunt  pneu¬ 
monia  et  pleuritis  chronica,  phthisis  pulmonalis,  phthises  mucosae 
trachealis  sive  bronchialis;  bronchiorum  dilatationes,  unde  dyspnoea 
habitualis.  Interdum  cordis  affectiones  organicas,  asthma,  apoplexiam, 
affectiones  convulsivas ,  haemoptysim ,  hernias  et  quidem  abortum 
Morbus  Gucullatus  inducit.  Catarrhus  interea  chronicus  morbo  huic 
succedens  per  plures  menses  non  raro  protrahitur. 

Et  morbo  in  totum  finito  recidivae  non  rarae  sunt. 

Autopsia. 

Anatomia  pathologica  pro  liac  affectione,  utpote  nervosa,  pars 
fere  nullius  est  momenti,  funerum  lustratione  nihil  certi  neque  con¬ 
stantis  exhibente ,  et  disquisitionibus  anatomicis  post  obitum  institutis 
varias  diversasque  laesiones  ostendentibus  prout  aliae  atque  aliae  com¬ 
plicationes  sese  obtulerunt. 

Gardien  (i)  animadvertit  :  «  Fouverture  des  cadavres  oflre  a  peine 
»  quelques  exemples  de  phlogose  a  Festomac.  » 

«  J’ai  constamment  trouve,  ait  Rostan  (2),  des  pleuresies,  des 
»  pneumonies  chroniques,  des  inflammations  des  bronches  et  rien 
»  dans  Festomac.  » 

Ex  aliis  vero  observationibus  patet  etiam  vestigia  gastritidis  com¬ 
plicatae  in  cadaveribus  fuisse  detecta. 

Non  raro  vasa  cerebri  sanguine  turgida  aut  ejus  ventriculi  sero  repleti 
reperiuntur. 

In  bronchiis  saepe  magna  mucositatum  copia  reperitur,  illorumque 
dilatationes  deteguntur. 


In  prima  periodo  amoveantur  causae  quae  irritationem  membranae 


(1)  Op.  cit. 

(2)  Op.  cit.  Tom.  1.  pag.  i36. 

mucosae  pulmonum  interlinere  eamque  sive  irritabilitatem  nervosam 
intendere  queunt  aut  stimulare  ventriculum  nec  non  circulationem 
accelerare.  Temperatura  aeris  aegrum-  circumdantis  ac  vestimenta  sint 
moderate  calida  et  sicca ;  diaeta  sit  levis ,  alimenta  praecipue  e 
vegetabilib.  desumpta.  Administrentur  lenientia,  ut  infusiones  edulco- 
ratae  florum  pectoralium,  althaeae,  malvae,  papaveris  rhaeados,  tus¬ 
silaginis,  verbasci,  boraginis;  decoct.  hordei  vel  furfuri  frumenti  cum 
meile  aut  lacte ;  linctus  ordinarii  ,  sive  cum  additione  levis  sedantis , 
uti  syr.  cliacod.;  julapia  gummosa.  Etiam  pro  circumstantiis  potus  le¬ 
viter  stimulantes,  ut  infusiones  florum  tiliae,  sambuci,  aurantiorum , 
herbae  hysopi,  hederae  terrestris;  syrupus  capilli  veneris  aqua  dilutus, 
utpote  diaphoresi  aut  expectorationi  faventes,  conducunt.  Expecto¬ 
rantia  fortiora  sive  emetica  refracta  dosi  interdum  quoque  praescri¬ 
buntur.  Praeterea  ad  alvi  liberam  exonerationem  quam  maxime  at¬ 
tendendum  et  levia  quidem  purgantia  bonum  effectum  revulsivum 
exerere  valent. 

Dum  praedicta  irritationi  mitigandae  non  sufficiunt,  sanguinis  mo¬ 
deratae  detractiones  generales  sed  imprimis  locales  v.  gr.  per  ali¬ 
quot  sanguisugas  (i)  (2.  4.  6.  8.  )  ad  partem  thoracis  superiorem 
aut  colli  anteriorem  applicatas,  saluberrime  instituuntur. 

An  utilitatem  interdum  afferunt  excitantia  exaestuantia  fortiora  ut 
vinum  calidum,  rhum  syrupo  indulcoratum  etc.  atque  ad  somni 
tempus  theriaca?  Chambon,  Macartan  in  morbi  initio  illorum  ope 
progressum  ejus  praeveniri  posse  asserunt.  Quod  illa  attinet,  revul¬ 
sionem  provocando  salutares  esse  possunt,  aliter  valde  nocerent. 

Ad  secundam  periodum  cum  morbus  pervenerit,  persistente  irrita¬ 
tione  vasculari  sat  notabili,  continuanda  est  cura  antiphlogistica ;  illa 
vero  mitigata,  ad  sedativa  et  antipasmodica  confugere  licet  vel  juxta 
indicationem  ad  usum  vomitoriorum  aut  expectorantium:  Ipecac., 
tart  emet. ,  kerm.  min.  etc. 


(i)  Quantitas  evacuationis  sanguineae  saepe  non  respondet  numero  hirudinum  applicato¬ 
rum,  quandoquidem  ex  singulo  morsu,  ubi  magno  numero  applicantur,  minor  persaepe 
emanet  cruoris  quantitas,  quam  si  parciori. 

Revulsio  a  pulmonibus  externorum  stimulantium  ope  saepe  obti¬ 
neri  potest.  Cui  scopo  vesicans  pectori  applicatum  ut  c dicacissimum, 
habet  Broussais  et  alii. 

Nauclie  exhibet  sequens : 

R.  Empl.  vesic.  part.  IV. 

Opii  part.  I. 

mixta  et  extensa  consperg. 
pulv.  Cantharid.  cum  C ampli, 
et  aliquot  gutt.  Laudan.  Rousseau. 

Unguentum  stibiatum  Autenrietb  aptum  sistit  revulsivum,  quum 
frictiones  in  variis  successive  locis  instituendo  ipsius  usus  commode 
continuari  possit. 

Cauteria  diversis  locis  cum  successu  applicantur. 

Yesicantia  imprimis  extremitatibus  apposita  remedium  praebent 
primae  utilitatis,  quae  continuo  renovantur  vel  ope  ung.  cantharidum 
sive  daphnes  mezerei  intertinentur,  imprimis  in  lymphaticis  et  sero- 
phulosis  ;  sic  quidem  phthises  et  alia  mala  pluries  avertuntur. 

Rubefacientia  itidem  magno  cum  successu  agunt  seliganturque  illa 
quae  pruritum  excitant  v.  gr.  Emplastrum  diachyl  cum  gumm. ,  pix 
Burgund.  pectori  et  imprimis  inter  scapulas  applicata,  quod  et  Gla- 
riss.  professor  noster  VanRotterdam  in  praelectionibus  clinicis  monuit; 
etiam  eorum  applicatio  extremitatibus ,  praesertim  cum  parum  EmpL 
cantharidum  post  extensionem  in  medio  ,  idoneum  revulsivum  sistit. 
Eidem  scopo  emolliens  cataplasma  permanens,  pectori  impositum, 
convenit. 

Sinapismi,  pediluvia  cum  sinapi,  quum  eorum  actio  vix  sit  durabi¬ 
lis  et  sat  fortiter  stimulans,  tantum  indicantur  ubi  congestiones  me¬ 
tuuntur.  Balnea  in  hisce  regionibus  vix  utiliter  agunt. 

Ut  irritatio  nervosa  menbranae  mucosae  tubi  aerii  directe  debelle¬ 
tur,  sedativa  atque  antispasmodica  consideranda  veniunt. 

Sedantia  illa  sunt  belladona,  opium,  cicuta,  liyosciamus,  lactuca 
virosa,  stramonium,  quibus  digitalis  addi  potest  ut  sedans  cordis 
et  vasorum. 

m 

Inter  omnia  eminet  et  &  pluribus  practicis  Belladona  ut  reme¬ 
dium  per  excellentiam,  fere  specificum  in  Cuculato  Morbo  non  sine 
ratione  celebratur,  et  quidem  omnibus  aliis  medelis  frustra  tentatis 
effectum  lianc  desideratum  saepissime  procuravisse  constat. 

Pars  maxime  usualis  est  radix  in  pulvere. 

Doct.r  Huffland  asserit  remedium  hoc  palmarium  paucis  saepe 
diebus  praetiosissimos  effectus  attulisse  in  casibus  ubi  opium,  muscus 
et  alia  frustra  adhibita  fuerant. 

Dosis  radicis  est  ab  1/12  vel  i /6  ad  i/4  grani  bis  vel  ter  repetita 
de  die;  quae  sensim  aliquando  augetur  ad  dosim  7  vel  8  granorum 
intra  nycthemeri  spatium ,  quam  non  excedere  suadet  Th.  Gliuibert  (i). 

D.r  Wetzler  (2)  infantibus  usque  ad  primum  aetatis  annum  conce¬ 
dit  i/4  gr.  mane  et  vesperi;  ad  secundum,  3/8  gr.;  a  2  ad  3,  1/2; 
a  4  ad  6,  3/4  gr.  Augendo  doses  taliter  ut  aliquot  (  2.-3.  )  elapsis 
diebus  ad  duplum  elevetur. 

Maxima  utatur  practicus  circumspectione  in  adhibitione  hujus  sub¬ 
stantiae,  cum  caecitatis  atque  aliorum  gravium  accidentium  causa  esse 
possit,  minima  quidem  dosi.  Attamen clariss.  professor  noster  Kesteloot 
morbum  innocue  debellavit,  eam  ad  scrup.  unum  intra  bihorium,  filiae 
suae  duodecim  annos  natae,  administrans,  post  illius  per  paucas  dies 
exhibitionem  ad  exiguam  dosim. 

Opium  hic,  velut  in  aliis  affectionibus  nervosis,  prodest.  Inter 
omnia  ejus  praeparata,  laudanum  liquidum  sydenh.  sive  Pousseau  in 
enematibus  ut  efficacissimum  convenit. 

Cicuta  etiam  adhibetur  et  egregii  quidem  practici  eam  ut  dignum 
tenent  praesidium ;  Butter  maximis  laudibus  ipsius  attollit  extractum ; 
non  tantas  tamen  promereri  experientia  docet. 

Quoad  hyosciamum,  Stork  se  illius  ope  tusses  violentas  mitigasse 
testatur;  forma  extracti  praescribitur 

Nauche  extractum  seminum  recentium  stramonii  exhibet  forma  pil- 
lulari,  ad  grani  quartam  partem  vespertino  tempore,  et  tusses  vio- 


(1)  Recherclies  nouv.  sur  le  croup.  et  sur  la  coquel.  Paris  182^ 

(2)  Barbier,  traite  elementaire  de  matiere  me'dicale.  Paris  1820. 

lentissimae  illius  ope  breviter  repressae  fuerunt. 

Antispasmodica  proprie  dicta,  quae  in  Pertussi  porriguntur  sunt; 

Moschus,  castoreum,  camphora,  assa  faetida,  valeriana  atque  oxy- 
dum  zinci. 

Moschus  in  aliquibus  casibus  praesens  videtur  fuisse  remedium. 

Pinei  (i)  refert  duas  observationes  ex  actis  societatis  me dicinae  Haf- 
niensis,  ubi  frustra  multifariis  propinatis,  moschus  cum  saccharo 
requisitum  procreavit  eflectum.  In  prim4  observatione  decem  grana, 
quatuor  dosibus  partita,  Suffecerunt;  in  secunda  quindecim  grana, 
quater  repetita  intra  nycthemeri  spatium ,  completam  sanationem  pro¬ 
duxerunt 

Aaskow  et  Deberger  (2)  egregii  in  arte  viri  felicissime  hac  sub- 
stanti&  usi  sunt,  Deberger  ad  dosim  15  gr.  singulis  sex  horis,  et 
sexies  vel  octies  illa  repetita,  tussis  accessus  fuerunt  debellati. 

Celeberrimus  professor  noster  Kluyskens  (3)  asserit  infantes  tenerae 
constitutionis  absque  damno  fortissimas  moschi  sufferre  doses;  ast  forma 
liquida  praescribendus. 

Castoreum  forma  tincturae  ad  dosim.  v.  gr.  15  aut  20  gult.  in 
potione  non  infrequentem  opem  induxit.  Morris  utilitatem  ejus  ad  pro¬ 
fligandam  vehementissimam  Tussim  Ferinam  confirmat,  quod  cum 
Cort.  peruv.  administravit. 

Camphora  convenienter  opio  copulatur. 

Assam-foetidam  Millar  (4)  ut  specificum  habuit  nec  alii  praestan¬ 
tes  practici  desiderantur  illam  sat  magni  ducentes. 

Valerianam  commendat  Th.  Ghuibert  (5)  forma  extracti  in  julapio 
ad  amplam  dosim,  frequenter  repetitam. 

Sed  cum  assa-foetida  et  valeriana  difficile  infantibus  ingerantur, 
aptius  forma  enematis  adhibentur  et  felici  quidem  cum  eventu  (6), 


(1)  Nosolog  philosoph  tom.  #ii  .pag.'24,°* 

(1)  Matiere  medicale  Pratique  par  Kluyskens, 

(3)  Op.  Citat. 

(4)  On  asthma  and  hooping-cough.  pag.  i32. 

(5)  Op.  Cit. 

(6)  T.  Ghuibert.  Op.  Cit. 


(20) 

Poeffler  oxydi  zinci  usum  dilaudat  non  tantum  interno  sed  etiam 
externo  usu  sub  linimenti  forma.  Infantibus  dosis  duorum  aut  trium 
granor.  bis  aut  ter  de  die  sufficit. 

Guersent  (i)  ab  hoc  pliarmaco,  ad  granum  unum  omni  hora? 
infanti  valde  juniori  administratum,  successum  mirificum  obtinuit. 

Salutariter  in  aliquibus  casibus  inter  se  consociata  fuerunt  evacuan¬ 
tia,  sedativa  et  antispasmodica  v.  gr.  emeticum  cum  opio ,  etiam  eme¬ 
ticum  cum  purgantibus  et  mitigatoriis. 

Ad  tertiam  periodum ,  cum  morbus  de  quo  sermo  est  pervenerit ,  sua 
sponte  saepe  ad  convalescentiam  tendit,  absque  ullo  fere  pharmaco; 
at  sedule  evitentur  potentiae  nocentes.  Quod  si  nimis  tarde  ad  con¬ 
firmatam  a  morbo  valetudinem  perveniat  aeger,  ut  affectionibus  se¬ 
cundariis  obviam  eatur,  convenit  protrahere  usum  remediorum  prae¬ 
cedenti  periodo  indicatorum,  imprimis  antispasmodicorum,  et  illorum 
quae  in  systema  cutaneum  directe  agentes  irritationem  k  pulmonibus 
ad  partes  remotas  revellere  valent. 

Cumque  tussis  in  hac  periodo  saepe  protrahatur  per  habitudinem 
sive  per  peculiarem  irritabilitatem  frequenter  cum  debilitate  junctam, 
efficacissime  pollent  combinatio  tonicorum,  sedativorum  et  antispas¬ 
modicorum,  nec  non  levia  stimulantia  nervorum  imbecillitati  occur¬ 
rentia. 

Cortex  peruvianus  magno  aestimatur ,  cui  optime  sulfas  quininae 
substituitur;  a  rheo  refracta  dosi  atque  martialibus  etiam  bonum 
expectari  potest. 

Ut  levia  stimulantia  conducunt  infusiones  camomillae  hederae  ter¬ 
restris,  veronicae  officinalis,  thymi  serpylli,  melissae. 

Quidam  utuntur  aquis  mineralibus  sulfurosis  (2),  selterana  cum 
lacte ;  syrupis  in  quorum  concinnationem  intrat  sulfuretum  sodae 
aut  potassae  qualis  est  syrup.  Willisii. 

Carbonatis  sodae  usum  suasit  D.r  Pearson  ad  dosim  duorum  gra¬ 
norum  cum  opio  atque  ypecacuanha. 


(1)  Dict.  de  med. 

(2)  Les  eaux  minerales  d’Engliien  et  de  Bonnes. 

Tinct.  cantharida  acid.  liydro-chloricum,  acid.  hydrocyanum  et 
aqua  distillata  lauro-cerasi  ut  periculosiora  sunt  aspicienda. 

Ut  phthisis  pulmonalis  praeveniatur ,  plures  diaetam  lacteam,  alii 
lichenem  Yslandicum,  proposuerunt,  qui  secundum  Hufeland,  solano 
dulcamaro  combinandus  est  ubi  phthisis  scrophulosa  metuitur;  Tho- 
massen  a  Thuessink(i)  laudibus  extulit  semen  Phellandrii  aquatici  (2) 
ad  dosim  dr.  i.  de  die,  in  decocto  sive  in  substanti^.  Radix  Ari 
in  infusione,  ad  dosim  dr.  i.;  sulfas  zinci  ad  gr,  ij — rv.  de  die,  ad 
eumdem  scopum  indicantur. 

Hoc  in  loco  animadvertendum  est,  saepissime  omnia  stimulantia 
sive  narcotica  sive  alia  contraindicari ,  et  antiphlogistica  substituen¬ 
da  esse  aut  saltem  alternanda,  frequentissimas  propter  complicatio¬ 
nes,  habita  praecipue  morbi  acutioris  ratione,  et  semper  in  ven¬ 
triculi  statum  quammaxime  considerationem  intendendam. 

Denique  sedulo  per  totum  decursum  observentur  regulae  hygienes 
in  prima  periodo  propositas,  potusque  saepe  varientur,  nam  usus 
lenientium,  praecipue  in  lymphaticis,  nimium  protractus,  ventricu¬ 
lum  hebetat. 


v>* 

TANTUM. 


(1)  Geneeskundig  magazyn,  3.de  stuk. 

(2)  Is  medicinae  cultor  hollandus,  sedulis  observationibus  expertus  est,  hanc  substantiam 
actionem  specialem  in  pulmones  exerere,  sicuti  cantharides  in  vesicam  urinariam. 

I. 

In  Chronicis  Saspe  melius  est  aneeps  tentare  remedium  quam  nullum. 

II. 

Essentia  febrium  intermittentium  consistit  in  irritatione  nervosa 
alie u jus  organi,  plerumque  apparatus  digestivi. 

III.  s 

Cortex  peruv.  febres  intermittentes  non  sanat  producendo  revulsio¬ 
nem  sed  modificationem  imprimendo  nervis  affectis. 

IV. 

Vis  assimilandi  minime  aucta  est  sub  somno ;  quin  contra. 

V. 

Contemnenda  est  praxis  illa,  quas  laticis  vitalis  emissiones  ob  le¬ 
vissimas  causas  commendat . Nonne  haec  stultitia  est  ne  moriare 


mori. 


VI. 


Depletiones  sanguineas  et  purgantia  minime  ut  actionem  oppositam 
exerentia  considerari  possunt. 

VII. 

Exacerbatio  in  morbis  matutina  longitudinem  periculumve  demini 

tiat. 

VIII. 


Cauterium  morbos  contagiosos  quosdam  avertere  valet. 

IX. 

Gravida  rarius  quam  alias  feminae  acutis  morbis  laborant. 

X. 

Non  constat  contagium;  per  transmissionem  vim  suam  sensim  amit¬ 
tere. 

XI. 

In  Zonis  septentrionalibus  tempestas  Borealis  plus  pollet  a  men¬ 
se  Januario  ad  Julium;  Australis  autem  k  mense  Julio  ad  Janua¬ 
rium,  Contrk  in  zonis  meridionalibus. 


(23) 

XII. 

In  morbis  miniis  periclitantur,  quorum  natune,  et  setati,  et  ha¬ 
bitui,  et  anni  tempestati  morbus  magis  cognatus  fuerit,  quam  qui¬ 
bus  in  horum  aliquo  minime  cognatus  fuerit.  ( Hipp .  sect.  2  aphor.  34  ) 

XIII. 

Ex  morbo  diuturno  alvi  fluor,  malum.  (  Hipp .  sect .  8  aphor .  5.) 

XIY. 

Ubi  delirium  somnus  sedaverit,  bonum .  {Hipp.  sect.  2  aphor.  2.) 

XV. 

Qui  acidum  eructant  non  admodum  pleuritici  fiunt.  ( Hipp . 

Sect.  6  aphor  33.  ) 

XVI. 

In  febribus  non  intermittentibus,  si  externa  frigeant  interna  vero 
urantur,  et  sitis  vexat,  lethale.  {Hipp.  sect.  7  aphor .  72.) 

Celeberr.  Broussais  sequentes  tuemur  propositiones: 

XVII. 

I/excitation  s’accumule  aussi  sur  les  organes  par  Tinfluence  des 
modificateurs  excitants,  quoique  la  somme  de  la  vitalite  ge'nerale  soit 
tres  diminue'e  et  cet  etat  peut  persister  jusqu’au  marasme  et  jusqu’a 
la  mort.  (  Broussais  prop .  LXV.  ) 

XVIII. 

L’instinct  consiste  dans  des  sensations  de'terminees  par  les  visceres, 
et  qui  sollicitent  le  centre  cerebral  a  faire  exdcuter  les  actes  ne'cessai- 
res  a  Texercice  des  fonctions.  (  Broussais  prop.  XLII. ) 

XIX. 

II  n’y  a  ni  exaltation  ni  diminution  gendrales  et  uniformes  de  la 
vitalite  des  organes.  (  Broussais  prop.  LXXII.) 


Imprimatur : 

J.-L.  KESTELOOT , 

fac.  Med.  h.  t,  Decanus. 

